
OBČINSKI SVET OBČINE IG



ZADEVA: 	PREDLOG SKLEPA O VREDNOSTI TOČKE ZA IZRAČUN NADOMESTILA ZA UPORABO STAVBNEGA ZEMLJIŠČA V OBČINI IG ZA LETO 2027


PREDLAGATELJ: 		Zlatko Usenik, župan


PRAVNA PODLAGA: 	19. člen Odlok o odmeri nadomestila za uporabo stavbnega zemljišča v občini Ig (Uradni list RS, št. 72/2017, popr., 4/2018) ter 15. člen statuta Občine Ig UL RS št. 39/2016 - v nadaljevanju NUSZ


NAMEN: 	Obravnava in sprejem sklepa


PREDLOG SKLEPA: 	              Občinski svet Občine Ig sprejme Sklep o določitvi vrednosti točke za 				              izračun nadomestila za uporabo stavbnega zemljišča na območju 				              občine Ig za leto 2027.















Priloge:
· obrazložitev
· predlog sklepa


OBRAZLOŽITEV:

1. Razlogi za sprejem sklepa in ocena stanja:

Občina Ig je v letu 2017 uredila pravno podlago in osnovo za odmero NUSZ z novim Odlokom o odmeri nadomestila za uporabo stavbnega zemljišča v občini Ig (Uradni list RS, št. 72/2017, popr., 4/2018 v nadaljevanju Odlok).
Na podlagi 19. člena Odloka se letna vrednost točke za odmero nadomestila, do konca leta za naslednje leto, določi na predlog župana s sklepom Občinskega sveta Občine Ig. 
V kolikor sklep ni sprejet velja vrednost točke iz predhodnega leta.
Zadnja sprememba točke je bila objavljena v Ur. L. RS, št. 110/2025, z dne 24. 12. 2025. V letu 2026 je bila vrednost točke 0,003532.
Nadomestilo za uporabo stavbnega zemljišča se šteje med davčne prihodke proračuna kot davek na nepremičnine. Je izvirni prihodek občinskih proračunov. Nadomestilo se v občini Ig plačuje za zazidana in nezazidana stavbna zemljišča.
Predlagam, da se vrednost točke za izračun nadomestila za uporabo zazidanega in nezazidanega stavbnega zemljišča v občini Ig za leto 2027 poveča za 3,5% (glede na vrednost točke, ki je bila določena za leto 2026). 
Predlagana vrednost točke za izračun NUSZ za leto 2027 za zazidano in nezazidano stavbno zemljišče bi tako znašala 0,003655 EUR.

2. Cilji in načela predloga sklepa:

Odhodki občinskega proračuna za leto 2027 so vezani tudi na prihodke iz naslova nadomestila za uporabo stavbnega zemljišča. Cilj sklepa je objava vrednosti točke za leto 2027. Davčni organ izdaja skladno z Zakonom o davčnem postopku odločbe o nadomestilu za uporabo stavbnega zemljišča po uradni dolžnosti na podlagi občinskega odloka in vrednosti točke, ki velja na dan 1. januarja leta, za katero se nadomestilo odmerja. 
S sprejemom predlaganega sklepa bomo omogočili izvajanje občinskih strateških ciljev.

3. Ocena finančnih in drugih posledic:

S sprejetjem predlaganega sklepa bo urejena pravna podlaga za odmero NUSZ, ki se bo v primerjavi z letom 2026 povečala za 3,5%.

4. Predlog Občinskemu svetu:

Občinskemu svetu predlagamo, da po obravnavi sprejme predlagani sklep o vrednosti točke za izračun nadomestila za uporabo stavbnega zemljišča na območju občine Ig za leto 2027. Vrednost točke velja za zazidana in nezazidana stavbna zemljišča.




Pripravila:							          Predlagatelj:
Tina Škulj 							          Zlatko Usenik
								                 Župan

